[Από τις](http://www.ntng.gr/default.aspx?lang=el-GR&page=2&production=46122) **[19 Ιουνίου έως 8 Σεπτεμβρίου](http://www.ntng.gr/default.aspx?lang=el-GR&page=2&production=46122)**, το Κρατικό Θέατρο Βορείου Ελλάδος, [μετά την συμμετοχή περισσότερων από 700 «μικρών καλλιτεχνών» στα περσινά εργαστήρια](http://www.ntng.gr/default.aspx?lang=el-GR&page=2&production=44293), σας ταξιδεύει  για δεύτερη χρονιά σ’ έναν κόσμο έκφρασης και φαντασίας όπου τα παιδιά αναπτύσσουν τη δημιουργικότητά τους μέσα από τις εικαστικές και παραστατικές τέχνες.  
  
Μια ομάδα από έμπειρους παιδαγωγούς δημιούργησε, για παιδιά προσχολικής και σχολικής ηλικίας (ειδικά τμήματα 4-5 ετών, 6-7 ετών, 8-9 ετών, 10-11 ετών), έντεκα (11) διαφορετικές θεματικές εβδομάδες με συγκεκριμένες δράσεις όπως: **ξεναγήσεις σε χώρους του θεάτρου, διαδραστικούς περιπάτους** (πολιτιστικές – εκπαιδευτικές δράσεις σε χώρους εκτός θεάτρου), **μουσική, χορό - κίνηση, θέατρο, αφήγηση, προβολές, ζωγραφική, ειδικές κατασκευές**.  Σε αυτό το ταξίδι τα παιδιά ανακαλύπτουν, μαθαίνουν, εκφράζονται, κοινωνικοποιούνται και δημιουργούν τον κόσμο που επιθυμούν, διασκεδάζοντας.  
  
[Τα Εργαστήρια πραγματοποιούνται από Δευτέρα έως Παρασκευή 7:30 – 16:00](http://www.ntng.gr/default.aspx?lang=el-GR&page=2&production=46122), και καθ’ όλη τη διάρκεια του καλοκαιριού (19 Ιουνίου – 8 Σεπτεμβρίου). **Το πρόγραμμα διαθέτει την ευελιξία συμμετοχής από μία εβδομάδα και για όσες και όποιες εβδομάδες επιλέξετε (με δυνατότητα άφιξης αργότερα και αναχώρησης νωρίτερα).** Τα τμήματα ακολουθούν προδιαγραφές (ολιγομελή, αυστηρή ηλικιακή σύνθεση) έτσι ώστε να εξασφαλιστεί ο εκπαιδευτικός χαρακτήρας τους.  
   
Το κόστος ανέρχεται σε 70€ / εβδομάδα ενώ σε περίπτωση εγγραφής δεύτερου παιδιού της ίδιας οικογένειας η τιμή διαμορφώνεται στα 60€ / εβδομάδα. Ειδικές τιμές για πρόωρες εγγραφές (60€ / εβδομάδα για εγγραφή δεκαπέντε ημέρες πριν την έναρξη των παρακολουθήσεων). **Παρέχεται ΔΩΡΕΑΝ πρωινό και μεσημεριανό**.  
  
Οι εγγραφές πραγματοποιούνται [στα Ταμεία του Βασιλικού θεάτρου](http://www.ntng.gr/default.aspx?lang=el-GR&page=19) (Πλατεία Λευκού Πύργου), με την συμπλήρωση αίτησης συμμετοχής και την καταβολή χρημάτων.  
[Ώρες λειτουργίας ταμείων](http://www.ntng.gr/default.aspx?lang=el-GR&page=19) Τρίτη-Κυριακή 9:00–21:00 (έως 2 Ιουλίου) και Δευτέρα-Παρασκευή 9:00–21:00 (3/07 έως 30/08)   
  
Παρακαλούνται οι μαθητές κατά την προσέλευση τους θα πρέπει να έχουν μαζί τους καπέλο, αντηλιακό, νερό και μία αλλαξιά ρούχα.  
   
Φέτος για πρώτη φορά το πρόγραμμα θα πλαισιώνεται και από ψυχολόγο/ψυχοδραματίστρια που θα οργανώνει βιωματικά εργαστήρια ευαισθητοποίησης στα ανθρώπινα δικαιώματα για παιδιά Δ’, Ε’ και Στ’ δημοτικού.  
  
Επιπλέον, μια φορά την εβδομάδα οι γονείς θα έχουν την ευκαιρία να συμμετέχουν σε ανοιχτό μάθημα με το παιδί τους υπό την καθοδήγηση παιδαγωγού, στοχεύοντας να περάσουν μία δημιουργική ώρα μαζί παίζοντας.   
   
**Οι εγγραφές ξεκίνησαν**  
Κάθε εγγραφή μπορεί να πραγματοποιηθεί ΤΟ ΑΡΓΟΤΕΡΟ μέχρι 4 ημέρες πριν την έναρξη της εβδομάδας που θέλετε να παρακολουθήσετε.  
  
**Οι θεματικές των φετινών εργαστηρίων ανά εβδομάδα**

* 19 με 23 Ιουνίου: Δον Κιχώτης
* 26 με 30 Ιουνίου: Ο μικρός πρίγκιπας
* 3 με 7 Ιουλίου: Ο Αλαντίν και το μαγικό λυχνάρι
* ​10 με 14 Ιουλίου: Το γαλάζιο πουλί
* 17 με 21 Ιουλίου: Το αθάνατο νερό
* 24 με 28 Ιουλίου: Ο χιονάνθρωπος και το κορίτσι
* 31 Ιουλίου με 4 Αυγούστου: Ρωμαίος και Ιουλιέτα (σαν το σκύλο με τη γάτα)
* 7 με 11 Αυγούστου: Οδυσσεβάχ
* 21 με 25 Αυγούστου: Το αηδόνι και ο αυτοκράτορας
* 28 Αυγούστου με 1η Σεπτεμβρίου: Οι τρεις σωματοφύλακες
* 4 με 8 Σεπτεμβρίου: Ελίζ

Υπεύθυνη προγράμματος                                             
[Κωνσταντίνα Ματζίρη](http://www.ntng.gr/default.aspx?lang=el-GR&page=64&item=5997)  
Πληροφορίες: Δευτέρα - Παρασκευή, 10.00-14.00                                                                
Τηλέφωνο επικοινωνίας: **2315 200029**